Құны 9,2 млрд теңге залал келтірген атышулы ұйымдасқан топ мүшелері тергеліп жатыр — ҚМА
DATE: 09:40, 12 Желтоқсан 2024 | GMT +5
TITLE: Құны 9,2 млрд теңге залал келтірген атышулы ұйымдасқан топ мүшелері тергеліп жатыр — ҚМА
URL: https://kaz.inform.kz/news/kuni-92mlrd-tenge-zalal-keltrgen-ati-shuli-uyimdaskan-top-musheler-tergelp-zhatir-kma-f1b08e/
META: DATE: 09:40, 12 Желтоқсан 2024 | GMT +5
TOTAL WORDS: 166
AUTHOR(S):
TEXT: Еске салсақ, бұған дейін Агенттік «AV-Construction» ЖШС, «Стекольный завод» ЖШС, «Шалқар 17» ЖШС, «бахара» ЖШС және басқа да кәсіпорындарды рейдерлік басып алу фактілері бойынша Қоспаевтың ҰҚТ қатысты тергеуді аяқтаған болатын. Тәркілеуді қамтамасыз ету мақсатында сот құрылтайшысы Айдос Қоспаев болып табылатын «Nikolsky Investment» ЖШС тиесілі Алматы қаласындағы «Никольский» базарының аумағында орналасқан жер учаскесі мен мүлікке тыйым салған. Алайда, ағымдағы жылдың қыркүйек айында «Азаматтарға арналған үкімет» КЕАҚ базасына жалған ақпарат енгізу арқылы базарды шетелдіктерге сату мақсатында бөгде адамдарға қайта ресімдеу жүзеге асырылып, шектеулер алынып тасталған. Ал, 5 қазанда құны 2, 2 млрд теңге болатын мүлік пен жер учаскесі шетелдік инвесторларға одан әрі сату мақсатында бөгде тұлғаларға қайта ресімделген. Агенттік алаяқтық үшін бұрын сотталған үш адамды анықтап, ұстады. Оларға қатысты сот санкциясымен «Қамауда ұстау» түріндегі бұлтартпау шарасы таңдалды. Сондай-ақ, жалған құжаттар жасап, мүлікті иеліктен шығаруға ықпал еткен сыбайлас анықталды. Тергеу жалғасуда. ҚР ҚПК-нің 201-бабы тәртібіндегі өзге де ақпарат жария етуге жатпайды. Еске сала кетейік, бұған дейін Қаржылық мониторинг агенттігі 150 мыңға жуық акцизсіз темекі сатушыларды құрықтаған болатын. Видео: ҚМА
